לילה טוב לאהבה
הלילה בשבילים עכשיו פוסע,; הלילה אהבה יש באוויר.; הלילה שוב אבוא לזרועותיה,; והיא תהיה יפה ממש כמו שיר.; הלילה מישמרתו אינו שוכח,; הלילה יתפזרו העננים.; הלילה שוב יביט בנו ירח,; וכמו תמיד יאיר לנו פנים.; הלילה הוא הלילה, הוא הלילה,; ליבי הולם בקצב לבבה; הלילה הוא שלי והוא של לילה,; הלילה - לילה טוב לאהבה.; הלילה שוב אמצא בתוך עיניה; לכל השאלות את התשובה.; הלילה שוב אגמע מבין שפתיה; עולם מלא, עולם של אהבה.; אשמורת אחרונה בעיקבותינו; ורוח מנשבת לה קלות.; וכך בלאט תיפרח אהבתנו; כמו פרח שפורח בלילות.; הלילה הוא הלילה, הוא הלילה...; הלילה בשבילים עודו פוסע; אל שחר שהיפציע באוויר,; הלילה נעמו לי זרועותיה; הלילה גם כתבתי את השיר; הלילה הוא הלילה, הוא הלילה...; 